Брюксел предлага 2021 да бъде Европейската година на железопътния транспорт - Евранет Плюс
публикувано на 09.03.20 в 11:05
Европейската комисия предложи 2021 г. да бъде обявена за Европейска година на железопътния транспорт, за да се подпомогне постигането на целите от Европейския зелен пакт в областта на транспорта. Целта е до 2050 г. да се постигне неутралност по отношение на климата.
“Тъй като транспортът представлява една четвърт от емисиите на парникови газове в ЕС, секторът ще играе решаваща роля в това отношение”, каза евродепутатът Андрей Новаков, който е и председател на Управителния съвет на европейската ЖП асоциация „Железопътен форум Европа".
„Трябват много инвестиции в тази сфера, така че да направим жп транспорта отново привлекателен – да има нискотарифни влакове, които да са конкурентни на самолетите и на автобусите, с които да се намялят задръстванията и вредните емисии, както и трафика в градовете. Чрез кампании ще популяризираме жп транспорта и ще привличаме пътници. Жп индустрията трябва да бъде отново и атрактивен работодател, както и оператор на услуги“, каза още Андрей Новаков.
Предложението на комисията за обявяване на 2021 г. за Европейска година на железопътния транспорт трябва да се приеме от Европейския парламент и съвета.
Евранет плюс Евранет Плюс Андрей Новаков Европейска година на железопътния транспорт емисии ЕП ЕС жп транспорт климат